Jääkoskel
Jääkoskel (Mergus merganser) on partlaste sugukonda koskla perekonda kuuluv suur sukelpart. Tema rahvapärased nimetused on kostal, kosklane, koskus, korskla, korslane, kosel, kosar, kostel, kivihani ja prakkhani. Esimesena kirjeldas jääkosklat teaduslikult Carl von Linné 1758. Jääkoskla liiginimi merganser tuleneb tema perekonnanimest mergus 'koskel' ja sõnast anser 'hani', sest ta on teistest kosklatest rohkem hane moodi.